चंडीगढ़(पांडेय): सोमवार को विधानसभा कूच के दौरान कर्मचारियों पर हुए लाठीचार्ज के बाद यू.टी. चंडीगढ़ पुलिस ने सर्व कर्मचारी संघ हरियाणा के 5 नेताओं पर मुकद्दमा दर्ज किया है। मनीमाजरा पुलिस स्टेशन में सर्व कर्मचारी संघ हरियाणा के प्रधान धर्मबीर फोगाट, महासचिव सुभाष लांबा, वरिष्ठ उपाध्यक्ष नरेश कुमार शास्त्री, ऑडीटर सतीश सेठी व पंचकूला जिला सचिव श्रवण कुमार जांगड़ा के खिलाफ एफ.आई.आर. दर्ज की गई है।